Arkivsak-dok. 131 - 16 

Saksbehandler: Kristine N. Meinkøhn

Behandles av: Møtedato:

Sandnes Eiendomsselskap KF 28.09.2016

**Salg av Ullandhauggata 14**

**Bakgrunn for saken:**

Viser til sak 178/15 hvor styret i SEKF vedtok følgende:

* *Daglig leder i SEKF gis fullmakt til å vurdere å avhende kommunale gjennomgangsboliger som er listet opp/vist til i vedlegg 1 etter hvert som leieavtalene utløper, samt fullmakt til å vurdere salg/utleie av hver enkelt prestebolig etter hvert som den stilles til kommunens disposisjon.*

I ettertid er det kommet opp en ny eiendom, gnr 70 bnr 149, Ullandhauggata 14, som også er vurdert som mest hensiktsmessig å selge da den ikke lenger anses som formålstjenlig som kommunal utleiebolig.

**Vurderinger:**

Ullandhauggata 14 er en enebolig som er bygget på slutten av 70-tallet. Eiendommen er på 471 kvm og ligger i et etablert boligområde.

Sandnes kommune kjøpte boligen i 2007 da mestringsenheten hadde behov for denne type enebolig. Behovet har endret seg og mestringsenheten har nå nylig flyttet ut de leietakerne som leide her. De ønsker ikke å ha inn nye leietakere i Ullandhauggata 14.

SEKF har sammen med boligsosial handlingsplangruppen vurdert om boligen kan benyttes til andre boligsosiale formål inklusive bosetting av flyktninger, men ser det som mest hensiktsmessig å selge eiendommen.

Boligen har dårlig adkomst og bærer preg av dårlig vedlikehold over tid. Den blir vurdert som en kostnadskrevende eiendom å sette i stand og vedlikeholde videre. Den er i tillegg slik utformet at den er lite hensiktsmessig for utleie som kommunal utleiebolig.

**Forslag til vedtak:**

* Ullandhauggata 14 legges ut for salg på det åpne marked

Sandnes Eiendomsselskap KF, 21.09.2016

Torbjørn Sterri

daglig leder